เช็กเลย! “กปภ.” เปิดลงทะเบียน “ขอคืนเงินประกันประปา” วันแรก
"การประปาส่วนภูมิภาค" (กปภ.) ​เปิดให้ปชช.ลงทะเบียน "ขอคืนเงินประกันประปา" ผ่านช่องทางออนไลน์ วันนี้ (15 เม.ย.63)​ เป็นแรก 
"การประปาส่วนภูมิภาค" (กปภ.) ​เปิดให้ปชช.ลงทะเบียน "ขอคืนเงินประกันประปา" ผ่านช่องทางออนไลน์ วันนี้ (15 เม.ย.63)​ เป็นแรก
15 เม.ย. 2563

ผู้สื่อข่าวรายงานว่า ตามที่รัฐบาลมีมาตรการช่วยเหลือ เยียวยาประชาชนที่ได้รับผลกระทบจากการระบาดของไวรัสโคโรนา (โควิด-19) ด้วยการลดภาระค่าใช้จ่ายด้านสาธารณูปโภคพื้นฐาน หนึ่งในนั้นคือการเยียวยาผู้ใช้นำประปา ทั้งจากผู้บริการการประปานครหลวง (กปน.)​ และการประปาส่วนภูมิภาค (กปภ.)​ ซึ่งประกอบด้วย 3 มาตรการ ได้แก่
1.ขยายเวลาการชำระค่าน้ำกิจการเฉพาะอย่าง อาทิ โรงแรม ให้เช่าที่พักอาศัย โดยไม่คิดดอกเบี้ย ไม่เกิน 6 เดือน และสามารถผ่อนชำระได้ไม่เกิน 6 เดือน ของแต่ละรอบใบแจ้งค่าน้ำประปา
2.ลดค่าน้ำประปา ร้อยละ 3 ของผู้ใช้ทุกประเภทเป็นระยะเวลา 3 เดือน
3.คืนเงินประกันการใช้น้ำให้กับผู้ใช้น้ำประเภทที่ 1 ที่พักอาศัย
ล่าสุด วันนี้ (15 เม.ย.63)​ การประปาส่วนภูมิภาค (กปภ.)​ ได้เปิดให้ผู้ใช้น้ำประเภทที่ 1 ที่พักอาศัย ลงทะเบียนตรวจสอบสิทธิ์และขอคืนเงินประกัน เป็นวันแรก เริ่มตั้งแต่เวลา 08.00 น. เป็นต้นไป โดยไม่มีเวลาสิ้นสุดการปิดรับลงทะเบียน
ทั้งนี้ ประชาชนสามารถลงทะเบียนผ่านทางออนไลน์ ไม่ต้องไปยังสาขาของสำนักงาน เพียงแค่กรอกข้อมูลให้ครบถ้วนตามขั้นตอนที่กำหนด โดยระบบจะเปิดให้เริ่มลงทะเบียนรับสิทธิ์ได้ตั้งแต่วันที่ 15 เม.ย.นี้ ผ่าน 3 ช่องทางออนไลน์ของ กปภ. ดังนี้
1.ผ่านเว็บไซต์ของ กปภ. www.pwa.co.th
2..ผ่านแอปพลิเคชั่น PWA 1662 ได้ทั้งระบบ iOS และ แอนดรอยด์
3.ไลน์ออฟฟิเชียลของ กปภ. @PWATHAILAND
สำหรับขั้นตอนขอคืนเงินประกันการใช้น้ำของการประปาส่วนภูมิภาค มีดังนี้
1.กรอกข้อมูลผู้ใช้น้ำ ได้แก่ ชื่อ-นามสกุล หมายเลขผู้ใช้น้ำ หมายเลขบัตรประชาชน ช่องทางการรับเงิน (พร้อมเพย์ที่ผูกกับบัตรประชาชน, บัญชีธนาคาร, เคาน์เตอร์เซอร์วิส)​
2.ทำตามขั้นตอนให้ครบถ้วน
3.ระบบจะยืนยันผลการลงทะเบียนผ่าน SMS ตามเบอร์โทรศัพท์มือถือ
4.รอรับเงินตามช่องทางที่ระบุ
โดย กปภ.จะเริ่มทยอยคืนเงินประกันการใช้น้ำให้กับผู้ที่ลงทะเบียนใช้สิทธิ์เสร็จสมบูรณ์ ตั้งแต่วันที่ 5 พ.ค.63 เป็นต้นไป
ทั้งนี้ หากประชาชนมีข้อสงสัยหรือเกิดปัญหาในการลงทะเบียน สามารถสอบถามรายละเอียดเพิ่มเติมได้ทางคอลเซ็นเตอร์ของการประปาส่วนภูมิภาค ที่เบอร์ 1662
สำหรับผู้ใช้น้ำประปาในเขตกรุงเทพฯ และปริมณฑลของการประปานครหลวง (กปน.) จะสามารถเริ่มลงทะเบียนผ่านทางเว็บไซต์ www.mwa.co.th และแอปพลิเคชั่น MWA on Mobile ได้ตั้งแต่ช่วงต้นเดือนพ.ค.63 เป็นต้นไป



 